Id-Deċiżjoni tal-Kummissjoni
tat-22 ta’ Mejju 1991
li tirrigwarda l-protezzjoni tas-saħħa rigward l-importazzjoni tas-semen ta’ l-ifrat issurġelat mill-Iżrael (81/227/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 88/407/KEE tal-14 ta’ Ġunju 1988 li tistabbilixxi l-ħtiġiet għas-saħħa tal-annimali li japplikaw għall-kummerċ intra-Komunitarju u l-importazzjonijiet tas-semen issurġelat minn annimali domestiċi tal-ispeċje bovina [1], u b’mod partikolari Artikolu 10 tiegħu,
Wara li kkunsidrat id-Deċiżjoni tal-Kummissjoni 90/14/KEE tal-20 ta’ Diċembru 1989 li tfassal lista tal-pajjiżi terzi li mingħandhom l-Istati Membri jawtorizzaw l-importazzjoni tas-semen issurġelat tal-annimali domestiċi tal-ispeċje bovina [2], kif l-aħħar emendata bid-Deċiżjoni 91/276/KEE [3],
Billi s-sitwazzjoni fl-Iżrael hija b’mod ġenerali sodisfaċenti rigward: ir-regolarità u l-ħeffa tat-tagħrif; ir-regoli dwar il-prevenzjoni u l-kontroll tal-mard tal-annimali; l-istruttura u l-poteri tas-servizzi veterinarji u l-organizzazzjoni u l-implimentazzjoni tal-miżuri tal-kontroll tal-mard li jittieħed;
Billi bid-Deċiżjoni 91/276/KEE l-Iżrael għalhekk ġie miżjud mal-lista tal-pajjiżi terzi li minn għandhom l-Istati Membri jawtorizzaw l-importazzjoni tas-semen issurġelat tal-annimali domestiċi tal-ispeċje bovina;
Billi l-kondizzjonijiet tas-saħħa tal-annimali u ċ-ċertifikazzjoni veterinarja jridu jiġu adottati skond is-sitwazzjoni tas-saħħa tal-annimali fil-pajjiż interessat;
Billi minħabba s-sitwazzjoni preżenti tal-mard fl-Iżrael, l-importazzjoni tas-semen issurġelat tal-ifrat trid tiġi pprojbita fil-Komunità;
Billi din id-Deċiżjoni trid tiġi riveduta fid-dawl tas-sitwazzjoni tas-saħħa tal-annimali li qiegħda tiżviluppa fl-Iżrael;
Billi l-miżuri provvduti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Istati Membri ma għandhomx jawtorizzaw l-importazzjoni tas-semen issurġelat tal-ifrat mill-Iżrael.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-22 ta’ Mejju 1991.